“Mul on väga hea meel, et saan võimaluse õppida lähemalt tundma Eesti ühiskonda ning töötada meie koostööpartneritega nii Põhjamaadele kui ka Eestile oluliste eesmärkidega,” sõnab Haglund. “Meil on palju üksteiselt õppida ning koos saame töötada kõigi Läänemere äärsete riikide kodanike parema tuleviku heaks.”
#000007
Soome rootsikeelses kogukonnas sündinud Haglund õppis Åbo Akademi Ülikoolis Turus kirjandusteadust, politoloogiat ja rootsi keelt. Pärast õpinguid alustas ta ajakirjanikukarjääri kohalikus ajalehes, kust suundus aga peagi Soome välisministeeriumi pressiosakonda.
#000008
Aastate jooksul tõusis ta välisministeeriumis avalike suhete juhiks, vastutades muu hulgas Soome Euroopa Liidu eesistumise ajal meediasuhete eest.
#000009
Pärast 14 aastat välisministeeriumis kutsus Finnair Haglundi 2000. aastal korporatiivkommunikatsiooni asepresidendiks ja juhatuse liikmeks. 2011. aasta sügisest kuni eelmise aasta sügiseni tegutses Haglund Soome Messide tegevjuhina.
#000010
Põhjamaade Ministrite Nõukogu ehk Põhjamaade valitsuste ametlik koostöövorm asutati 1971. aastal. Põhjamaade Ministrite Nõukogu Eesti esindus avati 1991. aasta kevadel. Esindus viib kokku Põhjamaade ja Eesti (ka teiste Balti riikide) poliitikuid, eksperte, ametnikke jt ühist huvi pakkuvates valdkondades: rohemajandus, teadus ja innovatsioon, sotsiaalne heaolu, loomemajandus, kultuur. Eesmärgiks on koostöövõrkude loomise ja toetamise kaudu tõsta Põhja-Balti piirkonna konkurentsivõimet maailmas.
#000012